b'\n_START_ARTICLE_\nNaptalaami\n_START_SECTION_\nOminaisuudet\n_START_PARAGRAPH_\nPuhtaana naptalaami on huoneenl\xc3\xa4mp\xc3\xb6tilassa v\xc3\xa4rit\xc3\xb6nt\xc3\xa4 kiteist\xc3\xa4 ainetta, mutta kaupallisena tuotteena se on v\xc3\xa4rilt\xc3\xa4\xc3\xa4n tyypillisesti violettia kidemassaa. Yhdiste liukenee vain v\xc3\xa4h\xc3\xa4isess\xc3\xa4 m\xc3\xa4\xc3\xa4rin veteen ja paremmin em\xc3\xa4ksisiin liuoksiin. Naptalaami liukenee useisiin orgaanisiin liuottimiin ksyleeniin, asetoniin, metanoliin ja dimetyyliformamidiin._NEWLINE_Naptalaami on kasveissa auksiinin vastavaikuttaja ja inhiboi auksiinin kuljetusta kasveissa. T\xc3\xa4m\xc3\xa4n seurauksena kasvien juurten kasvu ja solujen kasvu estyy ja kasvi kuolee. Aine imeytyy kasvien solukkoihin juurien ja lehtien kautta. Naptalaamin puoliintumisaika maaper\xc3\xa4ss\xc3\xa4 on 2 viikkoa.\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nNaptalaamia voidaan syntetisoida 1-naftyyliamiinin ja ftaalianhydridin v\xc3\xa4lisell\xc3\xa4 reaktiolla. Reaktio tapahtuu jo huoneenl\xc3\xa4mp\xc3\xb6tilassa ja tyypillisesti liuottimena k\xc3\xa4ytet\xc3\xa4\xc3\xa4n bentseeni\xc3\xa4._NEWLINE_Naptalaamia k\xc3\xa4ytet\xc3\xa4\xc3\xa4n selektiivisen\xc3\xa4 herbisidin\xc3\xa4, joka tehoaa kaksisirkkaisiin rikkakasveihin. Sit\xc3\xa4 k\xc3\xa4ytet\xc3\xa4\xc3\xa4n muun muassa soija-, maap\xc3\xa4hkin\xc3\xa4- ja kurkkukasviviljelmill\xc3\xa4. Naptalaamia voidaan k\xc3\xa4ytt\xc3\xa4\xc3\xa4 joko jauheena, rakeina tai emulsiona.'